শ্রীবরদী উপজেলা

**শ্রীবরদী উপজেলা** বাংলাদেশের ময়মনসিংহ বিভাগের শেরপুর জেলার একটি প্রশাসনিক এলাকা। এই উপজেলায় শ্রীবরদী পৌরসভা সহ মোট দশটি ইউনিয়ন রয়েছে।

## অবস্থান ও আয়তন
ভৌগোলিক ভাবে শ্রীবরদী উপজেলার উত্তরে ভারতের মেঘালয়, দক্ষিণে শেরপুর সদর উপজেলা, পূর্বে ঝিনাইগাতী উপজেলা, পশ্চিমে জামালপুর জেলার বকশীগঞ্জ উপজেলা ও ইসলামপুর উপজেলা। ভারতের সাথে এই উপজেলার ১০ কিলোমিটার ব্যাপী আন্তর্জাতিক সীমানা রয়েছে।

## প্রশাসনিক এলাকা
thumb|শ্রীবরদী উপজেলার মৌজা জিওকোড ম্যাপ

শ্রীবরদী উপজেলায় বর্তমানে ১টি পৌরসভা ও ১০টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম শ্রীবরদী থানার আওতাধীন।

;পৌরসভা:
* শ্রীবরদী

;ইউনিয়নসমূহ:
* ১নং সিংগাবরুনা
* ২নং রানীশিমুল
* ৩নং কাকিলাকুড়া
* ৪নং তাতীহাটি
* ৫নং গোঁসাইপুর
* ৬নং শ্রীবরদী
* ৭নং ভেলুয়া
* ৮নং খড়িয়া কাজিরচর
* ৯নং কুড়িকাহনিয়া
* ১০নং গড়জরিপা

## ইতিহাস
১৯৮৪ সালে শেরপুরকে জেলা করা হলে শ্রীবরদীকে উপজেলা ঘোষণা করা হয়।

;নামকরণঃ
এর নামকরণ নিয়ে নানান কথা থাকলেও দুটি মত বহুল প্রচলিত। এর একটি হলো, গারো পাহাড়ের পাদদেশে অবস্থিত এই অঞ্চলটি পাহাড়ি বন-বনানীর অপার সৌন্দের্যের লীলাভুমি বিধায় এ এলাকার শ্রী বর্ধন করত; এ থেকে শ্রীবর্ধন এবং শ্রীবর্ধন থেকে পরবর্তীতে শ্রীবরদী নাম হয়।
অপর মতটি হচ্ছে, শ্রীবরদা সুন্দরী নামানুসারে শ্রীবরদীর উপজেলার নামকরণ করা হয়েছে। এটাই বহুল প্রচলিত মত।
অপরদিকে শ্রী শম্ভুনাথ তালুকদারের তালুক থাকার কারণে অনেকে শ্রীবরদীকে শ্রীবরদী-শম্ভুগঞ্জ বলে থাকে; তবে উপজেলা সদরের মৌজার নাম শম্ভুগঞ্জ নামে রাখা হয়েছে।

## জনসংখ্যার উপাত্ত
২০১১ সালের আদমশুমারী অনুসারে এখানকার মোট জনসংখ্যা ২,২৮,১৯৪ জন। অধিকাংশ জনগোষ্ঠী মুসলমান হলেও উল্লেখযোগ্য পরিমাণ হিন্দু ধর্মাবলম্বী এবং পাহাড়ী এলাকায় অনেক আদিবাসীদের বসবাস রয়েছে।

## শিক্ষা

শ্রীবরদী উপজেলার সামগ্রিক শিক্ষা ব্যবস্থা উন্নত এবং ক্রমান্বয়ে প্রসারিত হচ্ছে। এই উপজেলায় উচ্চশিক্ষা থেকে শুরু করে প্রাথমিক পর্যায় পর্যন্ত অসংখ্য মানসম্মত শিক্ষা প্রতিষ্ঠান রয়েছে। প্রধান প্রধান শিক্ষা প্রতিষ্ঠানগুলোর সংক্ষিপ্ত তালিকা নিচে উপস্থাপন করা হলো:

### উচ্চশিক্ষা ও মহাবিদ্যালয়
উপজেলার উচ্চশিক্ষার প্রসারে বেশ কিছু গুরুত্বপূর্ণ মহাবিদ্যালয় কার্যকর ভূমিকা পালন করছে:
* **শ্রীবরদী সরকারি কলেজ** (তদানীন্তন সরকারি ব্যবস্থাপনায় পরিচালিত প্রধান কলেজ)।
* **আয়শা আইন উদ্দিন মহিলা কলেজ** (নারী শিক্ষার প্রসারে বিশেষায়িত মহাবিদ্যালয়)।

### মাধ্যমিক বিদ্যালয়
মাধ্যমিক স্তরের মানসম্মত পাঠদানের জন্য এই উপজেলায় প্রাচীন ও স্বনামধন্য কিছু বিদ্যালয় রয়েছে:
* **শ্রীবরদী এম. এন. বি. সরকারি বালিকা উচ্চ বিদ্যালয়** (উপজেলার অন্যতম প্রধান সরকারি মাধ্যমিক বিদ্যালয়)।
* **এ. পি. পি. আই. উচ্চ বিদ্যালয়** (এমপিওভুক্ত এবং প্রাচীন শিক্ষা প্রতিষ্ঠান)।
* **তাতীহাটি আইডিয়াল স্কুল** (স্থানীয় পর্যায়ে পরিচিত আধুনিক পাঠদান কেন্দ্র)।

### মাদ্রাসা ও ধর্মীয় শিক্ষা
ইসলামি শিক্ষা ও উচ্চতর গবেষণার জন্য এই উপজেলায় প্রাচীন বেশ কিছু মাদ্রাসা বিদ্যমান:
* **শ্রীবরদী ইসলামিয়া কামিল (এম.এ.) মাদ্রাসা** (উচ্চতর কামিল স্তরের শিক্ষা প্রতিষ্ঠান)।
* **ফতেহপুর ফাযিল (বি.এ.) মাদ্রাসা** (ডিগ্রি সমমান সম্পন্ন মাদ্রাসা)।
* **কাকিলাকুড়া ফাযিল (বি.এ.) মাদ্রাসা**।
এছাড়াও উপজেলাজুড়ে অসংখ্য আলিম, দাখিল ও ইবতেদায়ী মাদ্রাসা ধর্মীয় শিক্ষা প্রসারে লিপ্ত রয়েছে।

### প্রাথমিক ও অন্যান্য শিক্ষা
উপজেলার তৃণমূল পর্যায়ে শিক্ষার হার বৃদ্ধির লক্ষ্যে প্রতিটি ইউনিয়নে ও গ্রামে অসংখ্য সরকারি ও বেসরকারি প্রাথমিক বিদ্যালয় এবং প্রাক-প্রাথমিক শিক্ষা কেন্দ্র পরিচালিত হচ্ছে।

## স্বাস্থ্য

স্বাস্থ্য খাতে অনেকটা পিছিয়ে আছে এ উপজেলার মানুষ ।  ৫০ শয্যা বিশিষ্ট একটি উপজেলা স্বাস্থ্য কমপ্লেক্স যা বর্তমানে ১০০ শয্যায় উন্নীত করা হয়েছে। তবে ডাক্তার ও সরঞ্জামাদির অভাবে এখানে প্রাথমিক চিকিৎসা ব্যতীত কোন রোগী রাখা হয় না, পাঠিয়ে দেয়া হয় জেলা সদর হাসপাতালে।

## অর্থনীতি
শ্রীবরদীর অর্থনীতি মূলত কৃষি নির্ভর। ধান,পাট এবং সবজি প্রধান ফসল।

## যোগাযোগ ব্যবস্থা
জেলা ও পাশ্ববর্তী উপজেলায় যোগাযোগের জন্য সিএনজি,বেটারিচালিত অটোরিকশা,টেক্সি,রিক্সা পাওয়া যায়। এছাড়া ময়মনসিংহ, ঢাকা, সিলেট, রংপুর, চট্টগ্রামে যাতায়াতের জন্য ড্রিমল্যান্ড বাস রয়েছে ।

## দর্শনীয় স্থান
* জরিপ শাহ মাজার 
* বারদুয়ারী মসজিদ 
* গড়জরিপা কালিদহগাং ডিঙি
*জংলী পীরের  মাজার
*কর্নজোড়া রাবারবাগান
*খড়িয়া ব্রিজ। 
*রাজার পাহাড়
*পদ্ম বিল

*

## আরও দেখুন
* শেরপুর জেলা
* ময়মনসিংহ বিভাগ

## তথ্যসূত্র

## বহিঃসংযোগ
* 
* শ্রীবরদী উপজেলা তথ্য বাতায়ন।

বিষয়শ্রেণী:শেরপুর জেলার উপজেলা
বিষয়শ্রেণী:শ্রীবরদী উপজেলা
বিষয়শ্রেণী:১৯৮২-এ প্রতিষ্ঠিত